Palma Giovane

**Palma Jaunesnysis** (it. **Palma Giovane**, tikr. Jacopo Negretti, apie 1550–1628 m. spalio 14 d.) – italų Vėlyvojo renesanso dailininkas-manieristas, priskiriamas Venecijos dailės mokyklai.

2005 m. jo paveikslas „Kristaus apraudojimas nuėmus nuo kryžiaus“ buvo įsigytas Vilniaus Valdovų rūmų ekspozicijai.

## Biografija
Jacopo Negreti gimė apie 1550 m. Venecijoje. Jis buvo kilęs iš dailininkų šeimos, jo antros kartos dėde buvo dailininkas Palma Vyresnysis. Vėliau, kad atskirti nuo savo dėdės, dailininkas buvo pramintas Palma Jaunesniuoju. Pirmuosius mokslus Palma Jaunesnysis išėjo pas tėvą Antonio, kuris mokėsi dėdės dirbtuvėse. Anot biografų, Palma Jaunesnysis nepaprastai žavėjosi daile, tapydavo net artimųjų žmonių laidotuvių metu. Jo tėvas nebuvo aukštos klasės dailininkas ir Palma Jaunesnysis prasiskynė kelią į dailės pasaulį beveik kaip savamokslis.

1567 m. jo talentą pastebėjo Urbino kunigaikštis Guidobaldo II della Rovere ir išsiuntė jį į Romą. Romoje Palma persiėmė tuo metu dominavusiu manieristiniu stiliumi. Grįžęs į Veneciją apie 1572 m. jis buvo susijęs su Ticiano dirbtuvėmis, galbūt, jose mokėsi. Po Ticiano mirties Palma užbaigė paskutinį meistro darbą. Tačiau didžiausią įtaką dailininkui padarė Tintoreto dailė. Po 1577 m. gaisro Palma Jaunesnysis dirbo kaip pagalbininkas Tintoretui ir Paolui Veronezei atnaujinant Dožų rūmus. Po to dailininkas pradėjo gauti reikšmingų užsakymų Venecijoje. Svarbiausiais ir, tikriausiai, geriausiais jo darbais buvo tapyba San Giacomo dall’Orio bažnyčioje 1580-82 m. Po to dailininkas 1584 m. gavo oficialų valstybinį užsakymą Dožų rūmuose, kur nutapė 3 scenas.

Po Tintoreto mirties 1594 m. Palma Jaunesnysis tapo svarbiausiu Venecijos dailininku, gaudavo užsakymų iš užsienio. Vėlesniam jo stiliui įtakos padarė natūralesnis Jacopo Bassano stilius. Jis mirė 1628 m. spalio 14 d., palaidotas Santi Giovanni e Paolo bazilikoje Venecijoje.

## Darbų galerija

Image:Palma il Giovane - Virgin and Child with Saints - WGA16904.jpg | „Madona su Kūdikiu ir šventieji“ (1580-81, San Giacomo dall'Orio, Venecija)
Image:Palma il Giovane - St Lawrence Giving the Wealth to the Poor - WGA16902.jpg | „Šv. Laurynas dalija išmaldą“ (1581-82, San Giacomo dall'Orio, Venecija)
Image:San Giacomo dall'Orio (Venice) - Martire di San Lorenzo di Palma il giovane.jpg | „Šv. Lauryno mirtis“ (1581-82, San Giacomo dall'Orio, Venecija)
Image:Palma il Giovane - Apostles at the Virgin's Tomb - WGA16911.jpg | „Apaštalai prie Mergelės Marijos kapo“ (1582, Ermitažas, Sankt Peterburgas)
Image:Palma il Giovane - Venice Crowned by Victory - WGA16906.jpg | „Pergalė karūnuoja Veneciją“ (1584, Dožų rūmai, Venecija)
Image:Palma il Giovane - Conquest of Padua - WGA16907.jpg | „Padujos nukariavimas“ (1584, Dožų rūmai, Venecija)
Image:Palma il Giovane - Martyrdom of St Catherine of Alexandria - WGA16921.jpg| „Šv. Kotrynos Aleksandrietės mirtis“ (apie 1590, Santa Maria Gloriosa dei Frari, Venecija)
Image:Palma Giovane wash.jpg| „Kojų plovimas“ (1591-92, San Giovanni in Bragora, Venecija)
Image:Palma il Giovane - Amusements of the Prodigal Son - 1595-1600.jpg| „Sūnaus palaidūno nuodėmės“ (apie 1595-1600, Akademijos galerija, Venecija)
Image:Palma il Giovane - Venus and Cupid at Vulcan's Forge - WGA16922.jpg| „Venera ir Kupidonas Vulkano tvirtovėje“ (apie 1610, Hesės muziejus, Kaselis)



## Išnašos

## Nuorodos

* Palma Giovane WGA tinklalapyje
* Palma Giovane Lietuvos dailės muziejaus tinklalapyje